Konstantinas Jackus Liubomirskis

Kunigaikštis Konstantinas Jackus Liubomirskis (1620–1663) – Lenkijos aristokratas, Karūnos didysis raikytojas (1658), Karūnos didysis pataurininkas (1658–1663), Sončo ir Belocerkovo seniūnas. Jaroslavo valdytojas.

Biografija 
Lenkijos magnatų Liubomirskių giminės atstovas, herbo „Szreniawa“ savininkas. Rusios ir Krokuvos vaivados, kunigaikščio Stanislavo Liubomirskio (1583–1649) jaunesnysis sūnus nuo santuokos su Sofija Aleksandrovna Ostrogiške (1595–1622). Vyresnieji broliai – Krokuvos vaivada Aleksandras Mikalojus (1614–1677) ir Karūnos lauko etmonas Jurgis Sebastijonas (1616–1667).

Po savo tėvo mirties Konstantinas Jackus Liubomirskis paveldėjo dalį tėvo valdų.

Žymus karo vadas ATR karuose su sukilusiais Ukrainos kazokais (1648–1654), Švedija (1655–1660) ir Rusijos valstybe (1654–1667). 1655 metais Švedijos kariai užgrobė ir išgrobė Novo-Vuisničiaus pilį. 1658 metais gavo Karūnos didžiojo raikytojo pareigybę, tais pačiais metais buvo paskirtas Karūnos didžiuoju pataurininkiu.

Šeima 
1648 metais vedė Domicelę Barborą Ščaniavską (m. iki 1676), nuo santuokos su kuria palikuonių neturėjo. Po trejų metų po vyro mirties Domicelė Ščaniavska 1667 metais ištekėjo antrą kartą už Guzovo seniūno Mikalojaus Viktorino Grudzinskio (apie 1636–1704).

Literatūra 
 W. Kłaczewski, Jerzy Sebastian Lubomirski, Wrocław 2002, wyd. Ossolineum, ISBN 83 04 04592 3.

Nuorodos 

Liubomirskiai
Karūnos didieji pataurininkiai
Karūnos didieji raikytojai
Naujojo Sončo seniūnai
Bila Cerkvos seniūnai